Dominic Tan

Dominic Tan Jun Jin (; nosusu ontok 12 Gomot 1997) nopo nga songulun mamaamain buul profesional Malaysia i mamain sabaagi pertahanan tanga' do Sabah F.C. montok Liga Super Malaysia. Nosusu isio id Singapura, mamain nogi isio montok Tinimungan buul sipak kabansaan Malaysia.

Koposion pogulu om sinikulan
Nosusu i Tan id Singapura, tama om tapa dau nopo nga tulun Kina Malaysia i minundaliu mantad Pulau Pinang kumaa id Singapura montok kumaraja. Nokosuang nogi isio id Akademi Buul Sipak Kabansaan (NFA). Mininsingilo nogi i Tan id Sikul Sipoot Singapura.

 Koimbulayan do sompomogunan 

 Tinimungan kabansaan  Toun   Guul201920202150202270202360202480Ginumu280

Buruon kalab
Harimau Muda C
Nokotimpuun di Tan o buruon senior dau do mamain id Malaysia, mobi do Harimau Muda C id suang Liga FAM.

Johor Darul Ta'zim
Ontok 2016, minanain i Tan do kontrak miampai do Johor Darul Ta'zim. Mamain isio miampai tinimungan koduo id suang Liga Perdana Malaysia om nokoingkawas o pangkat dau kumaa skuad utama montok do Liga Super Malaysia om Piala Malaysia. Kinoimbulayan dau kumoiso nopo nga ontok kinalaan 3-0 id kinoyonon pinokisaap, Perak id suang Piala Malaysia 2018.

Vilaverdense (kaalasan)
Ontok 25 Milatok 2018, naakun do Johor Darul Ta'zim do mongoi i Tan id kalab divisen tolu Portugal Vilaverdense ontok 27 Milatok 2018 montok timpu kaalasan solinaid do sontoun. Ontok kotimpuunon do wulan Mikat di nakatalib, naakun do gumuli i Tan id Johor onom wulan lobi osopung miampai tambalut sontinimungan dau, i Syamer Kutty Abba.

Police Tero (Kaalasan)
Ontok 2019, tuminanud i Tan do Police Tero i mamain id suang Liga Thai 2 maya kaalasan mantad do Johor Darul Ta'zim. Kinoimbulayan kumoiso nopo nga miampai tinimungan Police Tero B id suang pialaan mangala' do Air Force United B id Liga 4 Thai 2019.Match Report - Air Force United B 1-2 Police Tero B - Thai League 4 2019. Kinoimbulayan kumoiso dau nopo nga ontok Liga Thai 2019 miampai tinimungan apangkal do Police Tero kosuang sabaagi mamaamain noolon ontok minit kolimpupuson sumaap do Air Force United.Match Report - Police Tero 2-1 Air Force United - Thai League 1 2019.

Police Tero
Ontok 2020, minanain i Tan do kontrak duo toun miampai do Police Tero.Dominic Tan Sah Bakal Beraksi Dalam Saingan Thai League 1, Ikat Kontrak 2 Tahun Bersama Police Tero FC - Vocket FC, 23 December 2019.

Sabah
Ontok 2022, Minampayat i Tan do Sabah mamain id Liga Super Malaysia. Kinoimbulayan kumoiso dau nopo nga ontok pialaan koukaban Liga Super Malaysia 2022 sumaap do Negeri Sembilan id Stadium Likas. Ontok 1 Manom 2022, nokoguul i Tan do kumoiso montok Sabah miampai kootuson seri 2-2 sumaap do Kuala Lumpur om ii nogi nga gol kumoiso dau id suang divisen kumoiso Liga Malaysia.

Buruon sompomogunan
Pogulu nopo nga mobi i Dominic do tinimungan sukod wagu buul sipak kabansaan Singapura ontok poingion isio id Singapura sabaagi mogigion pointatap.

Ontok 2016, nolohou i Tan montok tinimungan kabansaan Malaysia id siriba 22 toun montok do Piala pogun di kumoinsan nogi pinaharo. Om ontok wulan Magus, tuminimpuun isio id suang pialaan piombolutan sumaap do Bahrain miampai kootuson pialaan nopo nga seri 0-0.Senarai 30 pemain skuad Malaysia B-22 bertemu Bahrain. - FAM, 2016.Senarai penuh pemain Harimau Malaysia B-22 lwn Bahrain B-22 - FAM, 30 August 2016. Ontok toun 2017, nopili isio montok Kejohanan Buul Sipak Piala Dubai.

Ontok 2018, mamain i Tan montok tinimungan id siriba 23 toun pogun id suang Kejohanan AFC B-23 2018 om Sipoot Asia 2018 hinonggo layak o Malaysia kumaa turugan kalah mati. Ontok Mahas 2019, kinoimbulayan senior Malaysia dau di kumoiso nopo nga id suang pialaan piombolutan sumaap do Nepal. Mobi nogi pogun i Tan id Piala Asia AFC 2023.

Sukuon